किशोर मृत्यु घटनाका फरार रावत पक्राउ
भरूवा बन्दुक पड्किँदा किशोरको मृत्यु घटनाका फरार ४० वर्षीय आइते रावत पक्राउ परेका छन् । जिल्लाको बनगाड कुपिण्डे नगरपालिका–९ स्वाराका रावत स्वारा ज्युलामा लुकिछिपी बसेको अवस्थामा प्रहरी टोलीले पक्राउ गरेको हो ।
प्रतीक इच्छुक शर्मासल्यान, फागुन ३० गते । भरूवा बन्दुक पड्किँदा किशोरको मृत्यु घटनाका फरार ४० वर्षीय आइते रावत पक्राउ परेका छन् । जिल्लाको बनगाड कुपिण्डे नगरपालिका–९ स्वाराका रावत स्वारा ज्युलामा लुकिछिपी बसेको अवस्थामा प्रहरी टोलीले पक्राउ गरेको हो ।जिल्ला प्रहरी कार्यालय सल्यानका सूचना अधिकारी सन्तोष खनालले पक्राउ परेका रावतलाई जिल्ला प्रहरी कार्यालय सल्यानमा ल्याइएको र कानुनी प्रक्रिया अगाडि बढाइएको जानकारी दिनुभयो । उहाँका अनुसार  सोमबार बेलुकी शिकार खेल्न घर नजिकैको जङ्गलमा गएको समयमा आइते रावतले बोकेको बन्दुक एक्कासि पड्किँदा साथमा गएका १६ वर्षीय किशोर चित्रबहादुर रावत घाइते हुनुभएको थियो । उहाँको उपचारका लागि प्रदेश अस्पताल कारागाउँ सुर्खेत लैजाँदै गर्दा बाटोमै मृत्यु भएको थियो ।बन्दुक पड्किँदा रावतको पेट र घाँटीमा गोली लागेको थियाे । किशोर चित्रबहादुर रावतको मृत्यु भएपछि आइते रावत फरार भएका थिए । रावतले बोकेको भरुवा बन्दुक भने अहिलेसम्म फेला नपरेको प्रहरीले जनाएको छ ।